Јелен лопатар
Јелен лопатар () је сисар из реда папкара (-{Artiodactyla}-) и породице јелена (-{Cervidae}-). Према неким ауторима персијски јелен лопатар (-{Dama dama mesopotamica}-) је подврста јелена лопатара, док је према другим он посебна врста (-{Dama mesopotamica}-).

Опис 

Одрасли јелен лопатар достиже дужину од 140–160 -{cm}-, висину у раменима од 85–95 -{cm}- и тежину од 60–100 -{kg}-; женка (кошута) достиже дужину од 130–150 -{cm}-, висину у раменима од 75–85 -{cm}- и тежину од 30–50 -{kg}-. Највећи мужјаци могу да достигну дужину од 190 -{cm}- и тежину од 150 -{kg}-. Младунци се рађају у пролеће, а при рођењу су дуги око 30 -{cm}- и тешки око 4,5 -{kg}-. Животни век јелена лопатара је око 12–16 година.

Распрострањеност 
Јелен лопатар је као аутохтона врста насељен у Турској, можда је аутохтон на Балкану и континенталној Италији, а пренет је у велики део Европе као и мање делове Јужне и Северне Америке, Аустралије и јужне Африке.

Станиште 
Јелен лопатар је веома прилагодљива врста и насељава различита станишта, као што су шуме, жбуњаци, пашњаци, ливаде и плантаже.

Угроженост 
Ова врста није угрожена.

Извори

Литература

Спољашње везе 

Јелени